ছত্তিশগড়ি বা ছত্রিশগড়ি (দেবনাগরী: छत्तीसगढ़ी) ভারতের মুলত ছত্তিশগড় রাজ্যে বসবাসকারী প্রায় ১.৭ কোটি লোকের মাতৃৃভাষা, যা ইন্দো-আর্য ভাষাগোষ্ঠীর অন্তর্গত একটি ভাষা৷(includes Surgujia) এটি পূর্ব হিন্দি ভাষাগুলির একটি এবং মুণ্ডা ও দ্রাবিড় ভাষাগুলির অধিক প্রাধান্যে তৈরী হওয়া একটি স্বতন্ত্র কেন্দ্রীয় ইন্দো-আর্য ভাষা৷  ছত্তিশগড় রাজ্যটি প্রাচীন ভারতের দক্ষিণ কোশল জনপদের অংশ ছিলো ফলে ছত্তীসগঢ়ী ভাষাটি দক্ষিণ কোশলি নামেও পরিচিত৷ ছত্তীসগঢ়ী ভাষাটি পার্শ্ববর্তী পাহাড়ি আদিবাসী ও জনজাতিদের মধ্যে খলতাহি নামে ও ওড়িয়াদের মধ্যে লারিয়া নামে পরাচিত ছিলো৷ এ ভাষাভাষীর লোক ভারতের ছত্তীসগঢ় সহ পার্শ্ববর্তী মধ্যপ্রদেশ, ওড়িশা ও ঝাড়খণ্ড রাজ্যেও বিস্তৃত৷ ১৯২০ খ্রিষ্টাব্দ থেকে ভারতে হয়ে আসা বিভিন্ন রাজনৈতিক আন্দোলন ছত্তীসগঢ়ী ভাষা ও সংস্কৃৃতিকে অন্যদের থেকে আলাদা ও স্বয়ংসম্পুর্ণ করে তুলেছে৷ ১৫ই কার্তিক ১৪০৭ বঙ্গাব্দে (১ লা নভেম্বর ২০০০ খ্রিষ্টাব্দ) ছত্তিশগড়ি, সরগুজিয়া, গোণ্ডি প্রভৃৃতি ভাষাবহুল ১৬ টি জেলাকে পূর্বতন মধ্যপ্রদেশ রাজ্য পৃথক করে ছত্তিশগড় নাম্নী নতুন রাজ্য গঠন করা হয়৷  ভাষার রূপভেদ ভারত সরকারের বিভিন্ন আগ্রাসী মনোভাবের শিকারে ছত্তীসগঢ়ী ভাষা আজ হিন্দি ভাষার উপভাষা, যদিও অন্যান্য বিভিন্ন ভাষাভিত্তিক গবেষণা নিবন্ধে এটি একটি পৃথক ভাষারূপে গণ্য৷  ভৌগোলিক সীমানার ওপর ভিত্তি করে ছত্তীসগঢ়ী ভাষাটির ৫ টি প্রধান উপভাষা পৃথক করা যায়৷  কেন্দ্রী ছত্তীসগঢ়ী  এটিই শুদ্ধ ও প্রমিত ছত্তীসগঢ়ী ভাষা, যা মহানদী অববাহিকা অঞ্চলে দেখতে পাওয়া যায়৷ এই উপভাষাটিতে হিন্দি ভাষার প্রভাব অধিক লক্ষ করা যায়৷ বিলাসপুর, দুর্গ, বেমেতারা, রায়পুর, রাজনন্দগাঁও, ধামতরি জেলাগুলিতে এই কথন প্রচলিত৷ উত্তি ছত্তীসগঢ়ী  উত্তি ছত্তীসগঢ়ী, যা লারিয়া নামেও পরিচিত, রায়গঢ়, মহাসমুন্দ, গরিয়াবন্দ, রায়পুর জেলাগুলিতে প্রচলিত৷ খলতাহি ছত্তীসগঢ়ী  ছত্তীসগঢ়ী ভাষার এই উপভাষাতে মারাঠি ভাষা|মারাঠি শব্দের প্রয়োগ দেখা যায়৷ মধ্যপ্রদেশের বালাঘাট জেলা সহ ছত্তীসগঢ়ের কবীরধাম, বেমেতারা জেলাতে এই কথন প্রচলিত৷ ভন্ডার ছত্তীসগঢ়ী ভন্ডার ছত্তীসগঢ়ী উত্তর ছত্তীসগঢ়ের করিয়া, সুরজপুর, যশপুর, সরগুজা, বলরামপুর জেলা সহ সংলগ্ন ওড়িশা ও ঝাড়খণ্ডে প্রচলিত৷ রক্ষহুঁ ছত্তীসগঢ়ী  এই উপভাষাটি মূলত বস্তার বিভাগের জেলাগুলিতে দেখা যায়৷ এইক্ষেত্রে গোণ্ডি ও হালবি ভাষার প্রভাব লক্ষণীয়৷  ছত্তীসগঢ়ী ভাষা দিবস ছত্তীসগঢ়ী ভাষা দিবস বা ছত্তীসগঢ়ী দিবস প্রতি বছর ১১/১২ই অগ্রহায়ণ (২৮শে নভেম্বর) পালিত হয়৷ দিনটিতে সাংস্কৃতিক কর্মকাণ্ড ও উদ্‌যাপন রাজ্য সরকার দ্বারা পরিচালিত হয়৷   অঞ্চল ছত্তীসগঢ় ও তৎসংলগ্ন রাজ্যগুলিতে ছত্তীসগঢ়ী ভাষাভাষীর সংখ্যা নিম্নরূপ - ছত্তিশগড় - ১৫৮২১৪৫৫ (লারিয়া - ৮৯৩৩)  বেমেতারা জেলা - ৭৭৫৩১৮(৯৭.৪৩%)  মুঙ্গেলি জেলা - ৬৮২৪২৩(৯৭.২৫%)  কবীরধাম জেলা - ৭৯০৭৬৮(৯৬.১৪%)  জাঞ্জগীর চাঁপা জেলা - ১৫৩৬৯৪৭(৯৪.৮৯%)  বালোদা বাজার জেলা - ১২২৮৯৪৩(৯৪.১৪%)  বালোদ জেলা - ৭৬৮৯২৭(৯৩.০৭%)  ধামতরি জেলা - ৭৪০৮৭০(৯২.৬৩%)  রাজনন্দগাঁও জেলা - ১৩০০০৪৫(৮৪.৫৮%)  কোরবা জেলা - ৯৯৭৬১৮(৮২.৬৮%)  বিলাসপুর জেলা - ১৫৪২৫৪৪(৭৮.৬২%)  রায়গড় জেলা - ১১৩০৬১০(৭৫.৬৮%)  মহাসমুন্দ জেলা - ৭৭৭৩৫৮(৭৫.২৭%)  গরিয়াবন্দ জেলা - ৪১৫২৫০(৬৯.৪৮%)  রায়পুর জেলা - ১৩৩৪৭৭৫(৬১.৭৭%)  কাঙ্কের জেলা - ৪৫৫০৮৩(৬০.৭৬%)  দুর্গ জেলা - ১০১৪০০০(৫৮.৮৯%)  কোন্দাগাঁও জেলা - ১২৮৪৯১(২২.০১%)  জশপুর জেলা - ৮৭৬৩০(১০.২৯%)  নারায়ণপুর জেলা -১২৬৯৫(৯.০৮%)  দান্তেওয়াড়া জেলা - ১২০৮৯(৪.২৩%)  করিয়া জেলা - ২৭৩৬৬(৪.১৫%)  বস্তার জেলা - ২১৯১৫(২.৬৪%)  সুরজপুর জেলা - ২০০৯০(২.৫৫%)  বীজাপুর জেলা - ৪৩১৯(১.৬৯%)  সুক্মা জেলা - ২৫৭১(১.২৭%)  সরগুজা জেলা - ৭৬৫৬(০.৯১%)  বলরামপুর-রামানুজগঞ্জ জেলা - ৪৫৭৬(০.৬৩%) ওড়িশা - ২০৭৯০৫ (লারিয়া - ৮০৯১১)  নূয়াপড়া জেলা - ৯১৭৭৯(১৫.০৪%)  নবরঙ্গপুর জেলা - ২৩০৩৭(৪.২৮%)  বারগড় জেলা - ৩৯৪৫২(২.৬৬%)  ঝারসুগুড়া জেলা - ৮২৭৭(১.৪৩%) মহারাষ্ট্র - ১২৭৬৫৬  গোণ্ডিয়া জেলা - ২৩৬৮৪(১.৭৯%)  গড়চিরোলী জেলা - ১৮১৫১(১.৬৯%)  নাগপুর জেলা - ৬৪৯০২(১.৩৯%)  চন্দ্রপুর জেলা - ১০৬৫৮(০.৪৮%) মধ্যপ্রদেশ - ১০৭১০৮  বালাঘাট জেলা - ৯০৭৭৪(৫.৩৩%)  অনুপপুর জেলা - ২২২৭৯(০.৮৮%)  ২০১১ জন গণনার পরে ছত্তিশগড়ে গৌরেলা পেণ্ড্রা মারবাহী জেলাটি গঠন করা হয়, এটিও একটি ছত্তিশগড়ি ভাষী জেলা৷  তথ্যসূত্র  বিষয়শ্রেণী:ভারতের ভাষা বিষয়শ্রেণী:পূর্ব ইন্দো-আর্য ভাষা বিষয়শ্রেণী:ছত্তীসগঢ়ের সংস্কৃতি বিষয়শ্রেণী:কেন্দ্রীয় ইন্দো-আর্য ভাষাসমূহ বিষয়শ্রেণী:ছত্তিশগড়ের সংস্কৃতি বিষয়শ্রেণী:দেবনাগরী লিপিতে লেখা ভাষা